TATA PANGIBADAH MINGGU BIASA VII 20 JUNI 2021 Gedung Induk GKJ Ambarrukma (Warni liturgis ijem, simbol/logo prau + pelangi) 1. Pacawisan : Imam mimpin pandonga ing konsistori 2. Liturgos : "Syalom, pasamuwan ingkang tansah setya tuhu wonten ing patunggilanipun Gusti. Sugeng pepanggihan malih wonten ing salebeting pangabekti minggu punika. Saos sokur sumangga tansah kita aturaken wonten ing ngarsanipun Gusti awit pangrimataning gesang, sinaosa taksih kaliput pageblug korona. Kepareng kula maosaken saperangan pawartos Minggu, 20 Juni 2021 (kalih dasa Juni kalih ewu selikur) ingkang mekaten suraosipun: (maosaken pawartos.....). Menggah jangkeping pawartos, saged dipun waos wonten ing pawartos online ingkang sampun kacawisaken. Pasamuwan kinasih, pangabekti wonten wekdal punika kita purwakani kanthi suka bingah, swawi kita pujekaken Kidung Pasamuwan Jawi 2 : 1, 2 (kalih pada kaping setunggal lan kalih) "Allah Maha Suci" ....Pasamuwan kula aturi jumeneng..... (1) Allah Maha suci, kula asung puji ing pangibadah puniki agung kamulyanta, ageng sih Paduka kang nitahken jagad raya. Pinuji Hyang Widi, kang siyang lan ratri ngreksa lan ngrimati. (2) Dhuh Allah Makwasa, kanthi trusing driya kawula nlangsani dosa. Mugi angapunten sarta nucèkaken,temah gesang kula ayem. Pinuja Sang Rama kang ngutus Sang Putra, jumeneng Pamarta. Kidung kawiwitan, Imam lan Pengkotbah lumebet dhumateng altar, Imam kalajengaken ngaturaken Kitab Suci dhumateng Pengkotbah. 3. Votum tuwin Salam Karaharjan (Pasamuwan Jumeneng) Pendeta Sadaya : Sesarengan kita mratelakaken pangaken konjuk Gusti ingkang mekaten : : Pitulungan kawula pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pendeta : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / A min, A min, A min. (Liturgos: Pasamuwan kula aturi lenggah.....) 4. Lektor Lektor Jemaat : maosaken Sabda Introitus : 2 Korinta 6 : 1 - 10 : "Mekaten sabdanipun Gusti" : "Puji sokur konjuk Gusti" 1
5. Liturgos : "Pasamuwan kekasihing Gusti Yesus, Sabdanipun Gusti saged dados pemut dhumateng kita sadaya, bilih Gusti tansah paring pitulungan awujud karahayon wonten ing gesang, pramila sampun ngantos kita damel muspra sih-rahmatipun Gusti. Swawi kita repenaken Kidung Pasamuwan Jawi 13 : 1 - 3 (kidung pasamuwan jawi tiga welas pada setunggal dumugi tiga) "Kula Sami Sowan" (1) Kula sami sowan, kaparing ana kakyatan mundhi timbalan Mugi katedhakna pangwasaning Roh Paduka, nganthi kawula Wit pangreh Paduka sestu andayani temah kula kwawi nglampahi. (2) Kula kasagedna ngundhangken sabda Paduka kalayan setya. Ngungkurken kadonyan, nyelaki dhampar kaswargan sumber kraharjan. Temah tyang sajagad, sagunging pra umat ngluhuraken Kang Amengku Rat. (3) Ingkang winartosan sageda manggih kraharjan wah katentreman. Wit kwaos Paduka kawilujengan kawula; kula sung puja. Mugi kapyarsakna pandonga kawula ing asma Sang Kristus. Amin. 6. Pendeta : Sabda Andharaning Katresnan (Mulad Sarira) : 1 Yokanan 2 : 15 - 17 7. Imam : Pacawisan Pamratobat "Bapak, Ibu, saha para Sadherek kinasih, katresnanipun Gusti mboten saged pun bandhingaken kaliyan kadonyan punapa kemawon. Pramila menawi kita rumaket kaliyan donya, badhe nebihaken kita dhumateng Gusti Allah. Sumangga kita sami niti priksa tumrap manah kita setunggal mbaka setunggal, punapa kita sampun netepi tanggel jawab minangka umatipun Gusti. Kita cawisaken pamratobat kita kanthi ngrepenaken Kidung Pasamuwan Jawi 52 : 1, 2 (kidung pasamuwan jawi seket kalih, pada setunggal lan kalih) "Gusti Sestu Kula Nalangsa" (1) Gusti sestu kula nalangsa, awit asring mbalela, damel sekel galih Paduka, kelu ombyaking donya. Refr: Dhuh Gusti, kawula nyuwun apura, sinucekken sing dosa. Mugi manah kula kaenggalna, mituhu Paduka. (2) Sestu kula angraosaken awrat dening momotan. nging awit Paduka nulungi, tan awrat babar pisan......Refr: 8. Imam: Pandonga Pamratobat Sumangga kita sami nelangsani sadaya kalepatan kita wonten ing Gusti, kita lumebet ing pandonga pamratobat: "Gusti Allah ingkang maha welas asih, kawula sowan wonten Ngarsa Paduka swasi ngemut-emut malih punapa ingkang sampun kawula lampahi wonten ing sadaya gesang kawula. Wonten sakathahing prekawis ingkang ndadosaken kawula semplah, awit kawula taksih ngepenakaken kadonyan, nerak angger-angger Paduka, bilih kawula kedah nresnani Paduka linangkung saking punapa kemawon, lan ugi tansah nresnani sesami kadosdene kawula nresnani diri pribadi kawula piyambak. Namung kawula dereng saged nyondhongi sadaya karsa Paduka dhuh Gusti, pramila wonten ing wekdal punika kawula nyuwun pangapunten awit dosa lan karingkihan kawula punika. Mugi Paduka paring kekiyatan dhumateng kawula mujudaken karsa Paduka wonten ing gesang salajengipun. Atur pamratobat kawula punika, kawula unjukaken lumantar Gusti kawula Yesus Kristus. Amin." 9. Pendeta : Pawartos Sih-Rahmat : Jabur 33 : 18 - 19 10. Pendeta : Pangatag-atag Gesang Anyar : Jabur 46 : 2 - 4 2
11. Liturgos : "Pasamuwan patunggilaning Gusti Yesus Kristus, sanadyan ing donya punika tansah gonjang-ganjing awit arupi-rupi kawontenan lan prahara, namung kita tansah dipun jagi dening Gusti Allah, satemah kita sadaya mboten sami ajrih awit pakaryanipun Gusti. Sumangga kanthi sukarena kita repenaken Kidung Pasamuwan Jawi 69 : 1, 4 (kidung pasamuwan jawi sewidak sanga pada satunggal lan sekawan) "Allah Maha Kwasa Jumeneng Pamarta"......... (Pasamuwan kula aturi jumeneng) (1) Allah Maha kwasa jumeneng Pamarta, sestu gung tresnanya, angruwat dosa. Salir tyang pracaya lamun tansah setya luwar sing antaka, mlebet mring swarga. Refr: Sung sembah puja konjuk Sang Rama, kang paring nugraha tentrem raharja. Sung sembah bekti konjuk mring Gusti, kang sampun nyawisi kamulyan swargi. (4) Pangéran murbéngrat nglubèrken sih-rahmat, mbélani tyang leres saking panindhes. Nunggil tyang pracaya temahan santosa, kuwawa ngasorken salir panggodha......Refr: (Liturgos : Pasamuwan kula aturi lenggah.....) 12. Wedharing Sabdanipun Gusti (Pasamuwan Lenggah) a) Pendeta b) Pendeta : maosaken MARKUS 4 : 35 - 41 : Rahayu saben tiyang ingkang mirengaken sabdanipun Gusti nindhakaken karsanipun Gusti ing gesang padintenan. Haleluya. Pasamuwan : 1 1 | 3 3 0 3 3 | 5 5 0 5 5 | 6 . 5 4 3 | Hale- luya Hale - luya Hale - lu - ya : "Aja Wedi" : Pasamuwan wantun ngadhepi kasunyataning gesang ingkang mboten ngremenaken lan tansah nggadhahi semangat kagem ngupadi gesang awit wonten pangajeng-ajeng dhumateng Gusti. c) Tema d) Tujuan 13. Imam : mimpin kempaling Pisungsung "Pasamuwan sapatunggilaning Gusti Yesus, sabda pangandikanipun Pangeran sampun ngiyataken kita sadaya, supados kita mboten ajrih ngadhepi kasunyataning gesang. Minangka saos sokur awit berkah Gusti ingkang lumeber ing gesang kita, sumangga pisungsung ingkang sampun kita cawisaken nalika kita lumebet wonten ing dalem pamujan, kita aturaken wonten ing ngarsanipun Gusti. Pisungsung ingkang kita aturaken linambaran saking Jabur 100 : 3 - 4 ingkang mekaten suraosipun: "Padha sumurupa manawa Pangeran Yehuwah iku Gusti Allah, Panjenengane iku kang nitahake kita lan kita dadi kagungane, umate lan pepanthan wedhus ngenngenane. Padha lumebua liwat ing gapurane kalawan memuji asmane, lumebua ing platarane kalawan kidung pangalembana, ngaturna pamuji sokur lan ngluhurna asmane." Pisungsung kacawisaken tigang kanthong, kanthong setunggal lan kalih kagem pasamuwan, kanthong tiga kagem panyengkuyung dana pengadaan rumah emiritus. Ewodene pisungsung wulanan lan mirunggan saged dipun lebetaken salah satunggaling kanthong. Sumangga kita aturaken pisungsung kita kanthi repening Kidung Pasamuwan Jawi 155 : 1, 3 (kidung pasamuwan jawi satus seket gangsal pada setunggal lan tiga) "Aku Tan Nate Mangerti" (1) Aku tan naté mangerti kapan begja cilaka, mung tansah pasrah mring Gusti, yéku Pamarta setya. Mantep pracaya ing ati manut rèh lan sabdanya. Tinuntun dumugèng janji mring kasampurnan swarga. 3 lan
14. 15. 16. 17. 18. (3) Urip ing pangrèhé Gusti, tan ana pangrèh liya. Kasarasan lan rejeki, wuwuhing sih-nugraha. Rancangan tinata tliti, pratandhaning sutresna. Aku tan kwatir, tan wedi, mung begja kang pinanggya. Pendeta : Pandonga Syukur lan Syafaat Liturgos : "Bapak, Ibu, lan Sadherek kekasihipun Gusti, seserengan kaliyan sadaya umat ingkang pitados ing salumahing bumi, sumangga sesarengan kita pocapaken Pangaken Pitados Rasuli...pasamuwan kula aturi jumeneng.... a) Kawula pitados dhateng Allah Sang Rama, ingkang Mahakawasa, ingkang nitahaken langit kaliyan bumi. b) Inggih pitados dhateng Yesus Kristus ingkang Putra ontang-anting, Gusti kawula. c) Ingkang kabobotaken dening Roh Suci, miyos saking prawan Maryam. d) Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. e) Ing tigang dintenipun wungu malih saking antawisipun tiyang pejah. f) Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, g) Saking ngriku inggih badhe rawuhipun ngadili tiyang ingkang gesang kaliyan ingkang pejah. h) Kawula pitados dhateng Roh Suci. i) Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. j) Punapa-dene pangapuntening dosa. k) Tanginipun raga. l) Sarta gesang langgeng. Pendeta : Paladosan Berkah Liturgos : "Pradataning Pasamuwan ngaturaken gunging panuwun dhumateng Ibu Nugraheni Siwi Rumanti lan sadaya paraga ingkang nyengkuyung lampahing pangibadah punika. Pasamuwan kinasih, sumangga kita pungkasi pangibadah punika kanthi kabagyan, tanpa raos kwatir lan ajrih. Sampun kesupen tansah matrapaken 5 M wonten sadhengah perkawis. Pangibadah katutup kanthi repening kidung "Mangga Sami Ndherek Gusti" Mangga- mangga sami ndherek Gusti, mangga sami nderek Gusti. Gusti Yesus Juru Wilujeng, mangga-mangga sami ndherek Gusti. Mangga- mangga sami ndherek Gusti. mangga sami ndherek Gusti. Gusti Yesus Juru Wilujeng, mangga-mangga sami ndherek Gusti. Liturgos : "Sugeng dinten minggu, Gusti Yesus tansah paring berkah." 4